b'\n_START_ARTICLE_\nVestlandsr\xc3\xa5det\n_START_SECTION_\nSamarbeid om politiske saker\n_START_PARAGRAPH_\nR\xc3\xa5det har et s\xc3\xa6rlig ansvar for politisk sentrale og strategiske saker p\xc3\xa5 Vestlandet. Arbeid med Ferjefri E39, Nasjonal transportplan, rassikring, Stad skipstunnel, havner med internasjonal standard og riksvegferjer med universell utforming har v\xc3\xa6rt viktige samferdselspolitiske saker. Andre saker er \xc3\xa5 utvikle og kommersialisere nye oppdrettsarter p\xc3\xa5 Vestlandet, sikre verftsindustrien,  trygge de tekniske fagskolene, og sikre at man har relevante fagmilj\xc3\xb8er og fagarbeidere i framtida, spille en viktig rolle innen forvaltning av oppdrettskonsesjoner, sikre gode rammevilk\xc3\xa5r for Kystruta (Hurtigruten), og \xc3\xa5 spille en aktiv rolle for \xc3\xa5 f\xc3\xa5 en ny b\xc3\xa5trute mellom Vestlandet og Newcastle. _NEWLINE_Vestlandsr\xc3\xa5det \xc3\xb8nsker ogs\xc3\xa5 \xc3\xa5 v\xc3\xa6re en tydelig stemme i forhold til EU og det internasjonale samfunn. B\xc3\xa5de uttale om Sellafield, om ny forvaltningsplan for Nordsj\xc3\xb8en, innspill til EUs fiskeripolitikk, kommentarer til EUs 2020-strategi har v\xc3\xa6rt dr\xc3\xb8ftet og behandlet i r\xc3\xa5det. Vestlandet har ellers sentrale posisjoner gjennom hver enkelt fylkeskommune b\xc3\xa5de i North Sea Commission, og CPMR (Conference of Peripheral Maritime Regions) som er en lobbyorganisasjon overfor EU. I tillegg er Vestlandsr\xc3\xa5det medlem av og kontaktpunkt for NORA \xe2\x80\x93 Nordatlantisk samarbeidsr\xc3\xa5d. NORA er etablert og langt p\xc3\xa5 vei finansiert av Nordisk ministerr\xc3\xa5d.'